

**"Ұлттық холдингтердің және (немесе) ұлттық компаниялардың не олардың аффилиирленген тұлғаларының, сондай-ақ мемлекет қатысатын өзге де заңды тұлғалардың жарғылық капиталдарына берілген және (немесе) олардың меншігінде тұрған стратегиялық объектілердің және мемлекетпен аффилиирленбеген заңды тұлғалардың, сондай-ақ жеке тұлғалардың меншігінде тұрған стратегиялық объектілердің тізбелерін бекіту туралы" Қазақстан Республикасы Үкіметінің 2008 жылғы 30 маусымдағы № 651 қаулысына толықтыру енгізу және "ҚазТрансОйл" акционерлік қоғамының стратегиялық объектілерін иеліктен шығару туралы**

Қазақстан Республикасы Үкіметінің 2015 жылғы 27 шілдедегі № 593 қаулысы

      Қазақстан Республикасының Үкіметі **ҚАУЛЫ ЕТЕДІ:**  
      1. «Ұлттық холдингтердің және (немесе) ұлттық компаниялардың не олардың аффилиирленген тұлғаларының, сондай-ақ мемлекет қатысатын өзге де заңды тұлғалардың жарғылық капиталдарына берілген және (немесе) олардың меншігінде тұрған стратегиялық объектілердің және мемлекетпен аффилиирленбеген заңды тұлғалардың, сондай-ақ жеке тұлғалардың меншігінде тұрған стратегиялық объектілердің тізбелерін бекіту туралы» Қазақстан Республикасы Үкіметінің 2008 жылғы 30 маусымдағы № 651 қаулысына (Қазақстан Республикасының ПҮАЖ-ы, 2008 ж., № 31, 330-құжат) мынадай толықтыру енгізілсін:  
      көрсетілген қаулымен бекітілген ұлттық холдингтердің және (немесе) ұлттық компаниялардың не олардың аффилиирленген тұлғаларының, сондай-ақ мемлекет қатысатын өзге де заңды тұлғалардың жарғылық капиталдарына берілген және (немесе) олардың меншігінде тұрған стратегиялық объектілердің тізбесінде:  
      «Магистралдық мұнай құбырлары» деген кіші бөлім мынадай мазмұндағы реттік нөмірі 20-жолмен толықтырылсын:  
      «

|  |  |
| --- | --- |
| 20. | «Туймазы-Омбы-Новосибирск 2» (ТОН-2) мұнай құбырының қазақстандық учаскесі |

».

      2. «ҚазТрансОйл» акционерлік қоғамына осы қаулыға қосымшада көрсетілген стратегиялық объектілерді тендерде сату жолымен иеліктен шығару жөнінде мәмілелер жасасуға рұқсат берілсін.  
      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     К.Мәсімов*

Қазақстан Республикасы   
Үкіметінің         
2015 жылғы 27 шілдедегі   
№ 593 қаулысына       
қосымша

**«ҚазТрансОйл» акционерлік қоғамының иеліктен шығаруға рұқсат етілген стратегиялық объектілерінің тізбесі**

|  |  |  |
| --- | --- | --- |
| Р/с  № | Стратегиялық объект | Объектінің мекенжайы (орналасқан жері) |
| 1 | 2 | 3 |
| 1 | «Туймазы-Омбы-Новосибирск 2» (ТОН-2) магистральдық мұнай құбырының қазақстандық учаскесі объектілерінің құрамына кіретін жалпы ауданы 472,6 ш.м. байланыс торабының ғимараты (кадастрлық нөмірі 15:234:027:1106:14:А/А) | Солтүстік Қазақстан облысы, Петропавл қ., Тимирязев көш., 14 |
| 2 | «Туймазы-Омбы-Новосибирск 2» (ТОН-2) магистральдық мұнай құбырының қазақстандық учаскесі объектілерінің құрамына кіретін жалпы ауданы 142,6 ш.м. доға қойма (кадастрлық нөмірі 15:234:027:1106:14:Б/Б) | Солтүстік Қазақстан облысы, Петропавл қ., Тимирязев көш., 14 |
| 3 | «Туймазы-Омбы-Новосибирск 2» (ТОН-2) магистральдық мұнай құбырының қазақстандық учаскесі объектілерінің құрамына кіретін ауданы 0,6 га жер учаскесі (кадастрлық нөмірі 15:234:027:1106) | Солтүстік Қазақстан облысы, Петропавл қ., Тимирязев көш., 14 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК